Чогаал сайгарылгазында Маадыр-оол Бартыштаановичиниӊ прозачы өзүлдезинден аӊгыда чогаадыкчы ажыл-чорудулгазыныӊ үнген дөстерин тайылбырлаарын оралдашкан чүүлдер база бар. Чогаал бижииринге бир-ле дугаарында үндезин болган чүүл — туризм спортунга чогаалчынынӊ хандыкшылдыы. Турисчи кокпалар-биле төрээн Тывазыныӊ улуг-улуг арттар, сыннарны эрттип, кезип, улуг тайгаларныӊ шыпшык баштарынче үнгүлээн. Ол сонуургал сеткил-хөөнге чүгле экини оттуруп, делгем көрүштү хевирлээн. Бойдустуӊ каас-чаражын, амыдыралды, болуушкуннарны чуруп бижиири, чеченчидип бодаары чогаалчыга сонуурганчыг болган. Туризмге хандыкшыл чогаал бижииринге улуг идигни берген. Школачы тургаш-ла, ол туризмни сонуургап, «Мөӊгүлек» турклубтуӊ кежигүнү апаргаш, барыын Тываныӊ арттарын, сыннарын шуптузун эргип-кезип каапкан.